Her er Hareides reaksjon på Twitter på regjeringsrokadene
Her er en kar som har lånt søsterens smikke og som ser litt lysere på noe av dagens nyhetsbilde enn pappaen sin.. https://t.co/IvSofLaApN — Knut Arild Hareide (@KAHareide)15.12.15, 08:09 Dette bildet la Knut Arild Hareide ut på sin Twitter tirsdag morgen, da han våknet til nyheter om at statsministeren vil gjøre endringer i regjeringen. Endringene innebærer etter det VG erfarer blant annet at Høyre og Frp bytter noen departementer seg i mellom. Etter det VG kjenner til skal dette gjelde blant annet Landbruks- og matdepartementet og Arbeids- og sosialdepartementet. Etter det VG kjenner til får Sylvi Listhaug (Frp) fortsette i regjeringen i et annet departement. Få oversikt: Erna planlegger regjeringsrokade på onsdag Twittermeldingen til Hareide ble lagt ut samtidig som at det ble spekulert rundt blant annet Per Sandbergs eventuelle nye plass i statsrådkabalen. NRK skrev tirsdag morgen at Sandberg ville bli ny innvandringsminister, noe som senere ble korrigert etter at kilder avkreftet dette. Ifølge VGs kilder blir Per Sandberg trolig fiskeriminister. I en kommentar til VG sier Hareide dette tirsdag morgen: – Jeg ønsker ikke å kommentere noe før regjeringen bekrefter sine eventuelle endringer. En av dem som har kommentert bildet er Mulla Krekars advokat, Brynjar Meling, og han skriver følgende: @KAHareide ta deg en dag fri med ham og diskutér om det kanskje er på tide at pappa får seg noen nye kamerater. — Brynjar Meling (@BNMeling)15.12.15, 08:17 På Twitter florerer det av reaksjoner på statsrådbyttene, og da NRK meldte at Per Sandberg ville bli innvandringsminister skrev Bård Tufte Johansen dette: Per Sanberg blir minister for det han liker minst. Som om jeg skulle vært minister for Riverdance og Shetlandsponni. #ipersandberg — Bård Tufte Johansen (@TufteJo)15.12.15, 07:52 Er det høyresatire eller venstresatire hvis Per Sandberg blir innvandringsminister? #statsrådskabal — Kjetil B. Alstadheim (@kjetilba)15.12.15, 06:56
Det skriver KrF-lederen på Twitter tirsdag morgen, etter at det ble klart at Erna Solberg vil legge ny regjeringskabal.